﻿ Procesul creator al lui Jerzy Grotowski Teatrul Laborator şi Arta ca vehicul Teatrul Laborator îşi are rădăcina în Teatrul celor 13 rânduri, înfiinţat împreună cu Ludwig Flaszen la Opole, în 1959 Începutul unei noi ere teatrale începe prin această colaborare, care va sta la baza întregului sistem grotowskian După ce regizează mai multe spectacole, printre care și deja celebra Akropolis (1962, după un text de-al lui Stanisław Wyspiański), în același an, după o vizită în China, Jerzy Grotowski se decide să schimbe numele teatrului în Teatrul Laborator (Grotowski, 2009, 149) Ultima reprezentație a constat în spectacolul susținut la Pontedera, în 1979, Apocalysis cum Figuris, fiind finalul acestei perioade și trecerea la noua etapă, la perioada Artei ca vehicul, susținută în cadrul The Workcenter of Jerzy Grotowski, începută în anul 1986 din inițiativa lui Robert Baccio și a Carlei Pollastrelli (Pollastrelli, 2009, 334) Pentru a putea înțelege parcursul său, este nevoie de o prezentare succintă a fiecărei etape, în vederea unei comparații ulterioare între sistemele sale și a unor concluzii finale legate de sistemul său Regizorul concepe acest proiect ca un răspuns la nenumărate întrebări pe care le are în decursul carierei sale Simte nevoia unui centru de cercetare teatrală pentru a putea lucra cu cei interesați și pentru a putea aplica cunoștințele sale, dar și pentru a putea experimenta Corpul devine elementul principal, al cărui expresivitate trebuie lucrată intensiv După cum declară: „Ne străduim să definim ceea ce diferențiază teatrul, ceea ce separă activitățile sale de cele ale altor categorii de spectacole ( ) tehnica personală a actorului este nucleul artei teatrale” (Grotowski, 2009, 9) În cartea sa Spre un teatru sărac definește întreg conceptul al teatrului sărac, așa cum îl gândește Este un teatru care nu ține cont de posibilitățile materiale, în care se pune accent pe calitatea actului creativ și pe puterea fiecărui actor de a se dezbăra de conceptele cunoscute până atunci (succesul care constă în aplauzele spectatorilor, în carisma personală și în beneficiile financiare obținute din spectacole) Jerzy Grotowski reușește să conceapă un sistem valoric la care actorii pot adera și alături de care poate crea adevărate opere de artă Trebuie menționată, însă, definiția pe care o dă artei: „este experimentul pe care îl facem asupra noastră, când ne deschidem față de ceilalți, când ne confruntăm cu ei pentru a ne înțelege pe noi ( ) în sensul elementar și uman” (Grotowski, 2009, 38) Așadar, este vorba despre un fel de exorcizare prin mijloace artistice, menită să ajute pe toți cei implicați, atât pe performeri, cât și pe spectatori, pe consumatori și un schimb continuu de energii între aceștia Regizorul consideră că arta este o metodă pentru a te descotorosi de ceea ce este rău, întunecos în propria persoană și de a da deoparte masca pe care fiecare o poartă zilnic pentru a te confrunta cu propriul adevăr și pentru a-l putea valorifica cât mai mult Soluția oferită de el este teatrul, pe care dorește să îl separe, prin demersul său, de televiziune și de cinematografie, de a-i găsi esența creatoare Creația artistică care aduce pe scenă elemente din celelalte ramuri vizuale, enumerate anterior, adică spectacolele multimedia, sunt considerate inferioare, mai ales pentru că în concepția grotowskiană ascund un conținut slab, lipsit de esență, și nu pot găsi o altă formă de a impresiona publicul decât prin împrumutarea tehnicilor care nu aparțin teatrului Teatrul sărac își are originea numelui în modestia sau zgârcenia cu care se folosește de toate celelalte ramuri teatrale: costumul, decorul, luminile, machiajul Săracia reprezintă de fapt bogăția actorului, deoarece actorul este cel care trebuie să umple din abundență spațiul scenic prin calitatea creației sale Actorul trebuie să se folosească de toate mijloacele pe care i le oferă corpul său pentru a transmite mai mult decât o poate face cu ajutorul unei măști sau a unui costum „Aici totul este concentrat pe > actorului care se dezvăluie printr-o tensiune extremă, printr-o despuiere completă, printr-o descoperire a propriei sale intimități Este o tehnică de integrare a tuturor forțelor psihice și corporale ale actorului, care ies la iveală de la baza ființei sale, prin instinctul său, țâșnind dintr-un soi de >” (Grotowski, 2009, 10) Performerul trebuie să își permită sieși un gen de intimitate cu spectatorul, care presupune o expunere a personalității și a sentimentelor reale, necenzurate, o dezgolire a sinelui în fața publicului Actorul își va asuma calitatea creației sale, care trebuie să impresioneze spectatorul nu numai la nivel vizual, ci și la nivelul în care privitorul este nevoit să se confrunte cu propriile temeri și slăbiciuni Pentru a putea ajunge la un asemenea nivel, actorul trebuie să muncească într-un cu totul alt fel decât a fost obișnuit și mai ales prin intermediul tehnicilor propuse de Jerzy Grotowski Spectatorului i se acordă o atenție specială în cadrul acestui sistem În primul rând, regizorul polonez face o precizare importantă: actorul trebuie să creeze fără să ia în considerare publicul sau gusturile acestuia Pe de altă parte, actorul nici nu trebuie să creadă că este singur în sală, nicidecum, să fie conștient de spectator, dar să nu creeze pentru acesta Spectatorul este definit ca cel care nu vine din nici un alt motiv decât pentru a se cunoaște pe sine, pentru a se confrunta cu realitatea pe care se chinuie mereu să o perceapă altfel decât este A nu se înțelege că regizorul are o atitudine superioară, ci doar percepte clare legat de toți cei implicați în actul teatral În demersul său de a sistematiza componentele Teatrului Sărac, consideră că acesta se definește doar luând în considerare spectatorul, actorul și relația care se stabilește între ei „Esențialul constă în a găsi relația spectator/actor proprie fiecărui tip de spectacol și în a materializa decizia prin aranjamente fizice” (Grotowski, 2009, 13) Pentru Jerzy Grotowski arhitectura scenică implică și poziționarea spectatorului în așa fel încât să participe activ și cât mai mult în desfășurarea spectacolului De asemenea, o altă parte importantă este că dorește ca aceste creații ale sale să nu atragă aplauzele publicului, ci meditația sa Ceea ce și reușește, după cum afirmă anumiți critici care au fost prezenți la spectacole Partea cea mai importantă a Teatrului Laborator este legată de actor Regizorul a conceput o serie de exerciții prin care să dezvolte cât mai mult expresivitatea și a încercat să ajute fiecare membru al echipei sale să lucreze cât mai bine cu calitățile pe care le are Vocea reprezintă o componentă importantă a exercițiilor, noutatea acestora fiind schimbarea locului în care ea rezonează, mai ales pentru accentuarea plasticității care poate fi obținută prin acest parcurs În timpul exercițiilor în sală se instala o liniște deplină, iar actorii nu aveau voie să vorbească între ei, pentru a nu-și obosi vocea În Spre un teatru sărac sunt descrise toate detaliile necesare, alături de câteva fotografii Grotowski rămâne mereu în apropierea celui care execută exercițiile pentru a-l putea ajuta sau corecta, acolo unde este nevoie O altă componentă a exercițiilor sunt cele în care se imită mișcările animalelor, care au ca bază fluiditatea și continuitatea mișcărilor executate Toate exercițiile par greu de realizat, însă în urma studiului fiecare student devine competent în a le realiza Ceea ce este interesant este că filozofia grotowskiană situează corpul într-o altă ipostază decât o fac școlile moderne de teatru, după cum însuși declară Așadar, corpul nu trebuie forțat sau bruscat, precum se întâmplă în facultăți, ci trebuie ajutat, exercițiile fiind descompuse în unele mai ușor de înțeles și executat Corpului trebuie să îi fie respectate particularitățile, iar acele lucruri care par defectuase trebuie puse într-o altă lumină, lucrate în așa fel încât să se transforme în calități „Ceea ce realizează actorul trebuie să fie – cum îl numesc eu – un act total Ceea ce realizează trebuie să se întâmple cu întreaga sa ființă, nu să fie numai un gest mecanic (deci, rigid) al brațului sau al piciorului ori o grimasă susținută de o inflexiune logică și de o gândire” (Grotowski, 2009, 59) Astfel că se poate vorbi despre o viață proprie a corpului, care are conștiință și memorie Toate mișcările trebuie să fie legate între ele, să aibă cursivitate, expresivitate și conținut Numai în acest fel se pot obține performanțele dorite Cât privește profesia de actor, Grotowski consideră că o pregătire corectă începe de la o vârstă de aproximativ paisprezece ani, cu exerciții fizice asemănătoare celor propuse de el și cu un parcurs teoretic întemeiat Elevul trebuie să cunoască cât mai multe științe umaniste, pentru ca personalitatea sa să devină completă într-un timp cât mai scurt „Prin impulsuri și reacții stabilite, printr-o partitură de detalii fixate, căutați ceea ce este personal și intim Aici, unul dintre marile pericole constă în a nu acționa într-o veritabilă relație cu ceilalți În acest caz, dacă vă concentrați asupra elementului personal ca pe un fel de comoară, dacă valorizați bogăția emoțiilor voastre, rezultatul final va fi un soi de narcisism” (Grotowski, 2009, 124) Grotowski consideră important ca actorul să fie sincer cu sine și să nu devină narcisist Totuși, nu trebuie ignorat focusul pe sine, care ajută, de fapt, la o evoluție cât mai bună, dar care nu se transformă într-o profundă iubire de sine, regizorul chiar punctează că fără o muncă în echipă este imposibil un spectacol reușit Legat de Teatrul Laborator, polonezul crede că ar fi utilă prezența unui critic de teatru care să consemneze obiectiv demersurile lor, atât pentru posteritatea Teatrului, dar și pentru un bun demers din partea celor implicați activ Probabil colaborarea cu Ludwik Flaszen l-a condus la această concluzie, mai ales pentru că teatrologul și criticul de artă a avut un rol hotărâtor în documentarea progreselor pe care le-a făcut Teatrul Laborator, dar și în definitivarea sistemului teoretic al lui Grotowski Regizorul are un discurs legat de rolul tuturor celor implicați în industria teatrală, care dintr-o formă sau alta de frustrare, nu își îndeplinesc corespunzător sarcinile Este aspru în critica regizorilor care nu doresc decât să dea comenzi, să își rezolve o parte din frustrările personale prin regie, sau se reprofilează din actorie și nu înțeleg importanța rolului lor în spectacole care este, de altfel, covârșitoare Iată, așadar, un sistem valoric închegat și complet care, într-adevăr, preia atât din demersurile teoretice ale predecesorilor săi, dar nu fără a le îmbunătăți considerabil, motivându-și de fiecare dată alegerile făcute Jerzy Grotowski îi are ca modele de teoreticieni pe Constantin Stanislavski, dar nu mai puțin pe Antonin Artaud Alăturarea celor două nume, dar și amestecul cu experiențele avute în Asia Centrală, mai ales în ce privește tehnicile meditative, îi conferă polonezului un statut aparte Însă din cauza unor conflicte politice este nevoit să trăiască în exil din anul 1982, ceea ce duce și la încheierea etapei Teatrului Laborator Datorită faimei mondiale pe care a căpătat-o între timp, el este invitat să țină prelegeri în nenumărtate locații, dar i se oferă posibilitatea de a-și continua cercetarea în Italia, ocazie de care va profita pentru a lucra la un nou proiect, denumit de Peter Brook Arta ca vehicul The Workcenter of Jerzy Grotowski este înființat în 1986 la inițiativa lui Robert Baccio și a Carlei Pollasterelli, directori ai Centro per la Spermentazione e la Ricerca Teatrale pentru a-i putea oferi un cadru legislativ legal cercetării teatrale grotowskiene Acesta este începutul unui nou demers teoretic și practic, care evaluează diferit rolul actorului, al regizorului, dar și al spectacolului, comparativ cu Teatrul Laborator Se schimbă o mare parte din concepte, dar ce este interesant este că se păstrează influența stanislavkiană în Arta ca vehicul Despre Antonin Artaud nu mai poate fi vorba, mai ales pentru că regizorul francez își baza sistemul pe relația cu spectatorul, care în acest caz dispare Prima dintre schimbări o aduce eliminarea unei părți esențiale a teatrului: spectatorul De fapt, după cum declară Jerzy Grotowski, nu mai este vorba decât de un singur spectator – regizorul, un spectator experimentat (Grotowski apud Richards, 1995, 119) Această schimbare esențială schimbă în totalitate finalitatea actului creativ, mai ales în concepția discipolilor săi (Thomas Richards declară că aștepta cu nerăbdare un spectacol în care să joace și după mai mult timp a înțeles că spectacolul nu era scopul repetițiilor, ci cu totul altul) Având în vedere că nu mai există noțiunea de spectacol, repetițiile au cu totul alt sens, ele fiind, într-o măsură, spectacolul în sine În acest fel, accentul va fi pe calitatea efortului depus, dar și cantitatea sa, iar prin absența publicului, venit pentru spectacol, actorii sunt antrenați să nu mai ia în considerare componentele noțiunii clasice de succes (cum ar fi aplauzele) Polonezul declară că își folosește întreaga experiență avută pentru a continua demersurile cercetării, dar schimbă profilul exercițiilor, pentru a se axa mai mult pe interpretare, pe „rigoare, pe detalii și precizie ( ) O parte din munca la Pontedera se bazează pe formarea, educarea permanentă în aria cântecului, textului, al acțiunilor fizice (asemănătoare cu ale lui Stanislavski), ale exercițiilor plastice și fizice pentru actori” (Grotowski apud Richards, 1995, 121) Arta ca vehicul este o metodă de autocunoaștere pentru actori, ei sunt nevoiți să se cunoască pentru a putea ști care le sunt limitările și pentru a le putea depăși Aceștia sunt supuși unor exerciții dificile, chiar imposibile la prima vedere, tocmai pentru a fi provocați să muncească cu sine, întocmai după cum recomanda și predecesorul rus al regizorului Schimbarea perspectivei de analiză constă și în schimbarea direcției de analiză După cum menționează Jerzy Grotowski „performance-ul este un mare lift unde actorul este operatorul Spectatorii sunt în lift, performance-ul îi transportă de la o formă de eveniment la alta Dacă liftul funcționează pentru spectatori, înseamnă că montajul este bine făcut” (Grotowski apud Richards, 1995, 124) Se pare că este vorba de o mișcare pe verticală, care poate fi interpretată și ca o schimbare de la actorul care trebuie să impresioneze spectatorul, în sensul artaudian, menținându-i interesul ridicat, la actorul care trebuie să educe prin forțele sale, probabil prin rigoare și etică personală (se poate vorbi din nou depsre importanța formării actorului și din perspectiva teoretică, care contribuie la crearea unui sistem valoric propriu) Liftul este, cel mai probabil, și o metaforă pentru nivelul superior la care trebuie să ajungă actorul, însoțit de regizorul său Totul devine un drum către altceva, ceva ce trebuie descoperit și exploatat În cadrul acestui parcurs, regizorul polonez menționează un aspect interesant „Ce poate face o ființă cu singurătatea sa, cum poate fi transformată într-o forță și într-o relație serioasă cu ceea ce se numește mediul înconjurător” (Grotowski apud Richards, 1995, 120) Aici se poate întrevedea, din nou, influența lui Stanislavki, care vorbește, la rândul său, despre munca actorului cu sine Așadar, este o dovadă de modestie și smerenie din partea lui Grotowski, pentru că nu își atribuie succesul muncii pe care o depune actorul, doar îl face conștient pe acesta de calitățile sale, urmând să parcurgă singur drumul propriu Arta ca vehicul înseamnă un nou sistem de valori, care are, ca și sistemul precedent, un concept teoretic care stă la baza sa Presupune mai multă muncă, mai multă implicare și o redefinire a câștigului personal Discipolii lui Grotowski cunosc răbdarea și noțiunea de muncă serioasă De asemenea, remunerarea financiară nu este un obiectiv, ci doar un mijloc în a-și atinge alte scopuri Ambele sisteme și-au găsit mulți discipoli, dar ceea ce este cu adevărat interesant este că Jerzy Grotowski a investit timp în a perfecționa în special doi dintre ei: Ryczard Cyeślak în cadrul Teatrului Laborator și Thomas Richards în cadrul cercetării desfășurate în Italia Cei doi sunt exemplul palpabil al reușitei muncii grotowskiene și a sacrificiului de sine pentru atingerea unor altor feluri de obiective Ryczard Cyeślak și-a dedicat cariera sistemului regizorului, având ca momente de glorie mari spectacole cu care au plecat în turnee mondiale: Akropolis (1962), Prințul constant (1965) și Apocalypsis cum Figuris (1968) Ca moștenire pentru americanul Thomas Richards, Jerzy Grotowski i-a lăsat The Workcenter of Jerzy Grotowski, căruia i-a fost schimbat numele pentru a cuprinde și numele englezului Cei doi actori au fost cei care au întruchipat cel mai bine conceptele dezvoltate în cadrul perioadei de cooperare cu regizorul polonez și care au înțeles pe deplin ceea ce a vrut acesta să le transmită Deși au lucrat în sisteme diferite, ei au devenit întruchiparea exactă a sistemelor de lucru Însă diferențierea majoră dintre cei doi s-a bazat pe sacrificiile pe care le-au făcut Având în vedere că actorul polonez era într-o situație asemănătoare cu a lui Grotowski, a fost nevoit să plece din țară pentru a încerca să lucreze în altă parte Dar devotamentul total față de regizorul său emblematic l-a făcut să nu-și mai poată construi un viitor fără sprijinul lui Grotowski, ceea ce a dus la o așa-numită sinucidere profesională, cauzată de succesul răsunător pe care l-a avut alături de regizor și de cooperarea perfectă în care ei au putut lucra Iată, așadar, un exemplu complet de actor grotowskian, care nu s-a putut despărți de cel cu care a colaborat o lungă perioadă de timp Probabil dintr-un sentiment de vină pe care l-a avut Jerzy Grotowski, s-a decis să transfere asupra lui Thomas Richards toate cunoștințele sale și să îl sprijine pe acesta să continue proiectul pe care l-au început și după moartea sa Lucru ce i-a reușit, având în vedere că în Italia încă se mai lucrează conform principiilor grotowskiene, la aproape treisprezece ani de la decesul său Iată, așadar, un regizor autentic, care a investit atât temporal, cât și energetic în conceptele sale și a trăit într-un fel de ascetism asumat Un regizor care a lăsat o puternică moștenire teatrală, influențând hotărâtor demersul teatral al secolului douăzeci Felul în care a conceptul cele două sisteme a fost coerent, argumentat, chiar matematic, astfel că s-a putut face ușor înțeles de cei interesați cu care a intrat în contact În fond, atât Teatrul Laborator, cât și Arta ca vehicul sunt două sisteme care poziționează central actorul și îi creează acestuia un mod de lucru infailibil Corporalitatea devine un instrument de lucru și un modus vivendi pentru actorii săi emblemă, cu care a putut demonstra validitatea teoriilor sale Un regizor care și-a păstrat verticalitatea chiar și în momentele cele mai grele, când a fost exilat din țara căreia îi adusese atât renume mondial și care a continuat să creeze doar susținut de cei din jurul său (trebuie menționată prietenia specială pe care a avut-o cu Peter Brook, care l-a sprijinit tot timpul și care i-a fost mereu alături, ami ales datorită asemănării izbitoare dintre munca pe care ambii au depus-o în domeniul teatral) Jerzy Grotowski nu numai că a demonstrat reale calități artistice, dar și umane, prin faptul că acest sistem al său l-a aplicat, într-o măsură, și în viața sa personală, demonstrând o coerență impecabilă Un regizor savuros, ușor de înțeles datorită logicii cu care a tratat un domeniu estetic, care a dorit, în primul rând să experimenteze, să testeze limite și să le îndepărteze, să își surprindă colaboratorii, dar și să contribuie la progresul teatral european Trebuie lăudată modestia de care a dat dovadă, pentru că a lăsat mereu un loc neprevăzutului și noului care să se amestece în munca sa Un veritabil exemplu de artist care a creat în armonie perfectă cu sine, care nu a avut un caracter demonstrativ și nici impunător Un regizor cu o conduită impecabilă care a creat un precedent pentru urmașii săi Un regizor perfect Bibliografie: Banu, George (1992/2009) Ryczard Cyeślak Actor emblematic al anilor '60 București: Editura Fundația Culturală „Camil Petrescu” Revista Teatrul azi (supliment) prin Editura Cheiron Borie, Monique (1989/2004) Antonin Artaud Teatrul și întoarcerea la origini Iași: Editura Polirom și Unitext, 396 – 400 Brook, Peter (2007/2009) Împreună cu Grotowski Teatrul e doar o formă București: Editura Fundația Culturală „Camil Petrescu” Revista Teatrul azi (supliment) prin Editura Cheiron Grotowski, Jerzy (1968/2009) Spre un teatru sărac București: Editura Fundația ști: Editura Fundația Culturală „Camil Petrescu” Revista Teatrul azi (supliment) prin Editura Cheiron Pollastrelli, Carla (2009) Art as Vehicle: Grotowski in Pontedera În New Theatre New Theatre Quaterly 24, 04, 333 – 335 Richards, Thomas (1995/2004) At Work with Grotowski on Physical Actions Editura Taylor & Francis e-Library http://www redhouse-sofia org/engl/projects/a performing arts/grotowski eng html accesat la data de 03 iunie 2011 http://www theworkcenter org/performance-events/32-downstairs-action html accesat la data de 03 iunie 2011 